- На мой погляд, Еўразвяз у сваіх стасунках з Беларуссю ўшчыльную падышоў да пункту біфуркацыі. Лукашэнку далі ўсе магчымасці для паляпшэння стасункаў з ЕЗ, не патрабуючы ніякіх кардынальных змен наўзамен. У адказ атрымалі неадэкватныя паводзіны рэжыму, які зацыкліўся на татальным кантролі над грамадствам і адсутнасцю нават найменшых станоўчых зрухаў. Як прызнаўся мне адзін з еўрапейскіх палітыкаў падчас канферэнцыі, калі б не вайна ва Украіне, супраць Лукашэнкі ўжо ўвялі б санкцыі. Санкцыі або не, але нейкую прынцыповую пастанову аб Беларусі Еўропе трэба будзе прыняць найбліжэйшым часам, калі ЕЗ сапраўды імкнецца гарантаваць сабе бяспеку. Нестабільны агрэсіўна-рэпрэсіўны рэжым на мяжы ЕЗ гэтую бяспеку падрывае.